Suidani: Solomon Islands no nidim sekiuriti agrimen wetem China
Premier blong Malaita Provins, Daniel Suidani hem se Solomon Islands hem no garem eni external threat or sekiuriti problem wetem nara aotsaet kantri wea hem lukim.
Hem se onli sekiuriti problem blong Solomon Islands nao hem insaet long kantri seleva wea hem save hapen taem nasinol gavman hem no save herem toktok or konsalt wetem pipol long olketa development an plande issiu moa.
So Premier Suidani hem se, Solomon Islands hem no nidim disfala sekiuriti agrimen wetem China ia.
Wanfala long olketa 16 point insaet long Log of Claims blong Malaita Provincial Gavman wea hem givim go long nasiol gavman long namba 15 long August nao hem fo DCGA gavman blong Praem Minista Sogavare hem rivokem or aotem disfala sekiuriti agrimen wetem China ia.
Claim ia hem se, agrimen wetem China wea hem tagetem saet long lokol sekiuriti, hem wanfala direct threat or hem makem nomoa pipol blong Malaita - and history hem bae pruvum diswan.
Nambawan samting long Log of Claims blong Malaita Pronce nao hem fo DCGA gavman hem kam aot klia long wanem nao hem gogohet long saet long Autonomy long Malaita and Guadalcanal provinces, olsem olketa se insaet long Townsville Peace Agreement.
[audio link]
tpi_Latn tpi_Latn tpi_Latn nld_Latn tpi_Latn nld_Latn tpi_Latn eng_Latn